У выніку рэалізацыі сумеснага беларуска-расійскага праекта (кіраўнік беларускага калектыва праекта дацэнт Варонiн В.А.) у канцы 2008 г. у выдавецтве “Наука” (г. Масква) выйшла з друку кніга 228 Метрыкі Вялікага княства Літоўскага. Выданне кніг Метрыкі з’яўляецца адным з самых вядомых міжнародных праектаў, якія рэалізоўваюцца вучонымі Літвы, Беларусі, Польшчы, Расіі і Украіны. Гэта выданне з’яўляецца першай у гісторыі кнігай Метрыкі, якая была падрыхтавана вучонымі дзвюх краін — Беларусі і Расіі. Кніга выйшла пад грыфамі гістарычнага факультэта БДУ, Інстытута гісторыі НАНБ, Інстытута славяназнаўства РАН і Міністэрства культуры Расійскай Федэрацыі.